b'\n_START_ARTICLE_\nResasta karaluma\n_START_SECTION_\nUporaba\n_START_PARAGRAPH_\nResasta karaluma je \xc5\xa1e ena od rastlin, ki jo uporablja ljudska medicina. Ima zanimivo lastnost, da zmanj\xc5\xa1uje apetit, zato je postala podobno kot Hoodia gordonii osnova za preparate za huj\xc5\xa1anje. Resasta karaluma raste v Indiji in jo tamkaj\xc5\xa1nji domorodci uporabljajo za zmanj\xc5\xa1evanje teka. To je potrebno v obdobjih lakote in med dolgotrajnim lovom._NEWLINE_V \xc4\x8dasu pomanjkanja se stebla resaste karalume uporabljajo kot zelenjava, tako surova kot kuhana z za\xc4\x8dimbami. Na jugu Indije se med revnimi prebivalci \xc5\xa1e vedno uporablja kot hrana, ker zmanj\xc5\xa1a tek in pove\xc4\x8da vzdr\xc5\xbeljivost delavcev._NEWLINE_Na obmo\xc4\x8djih Kolli hribovja na jugu Indije se resasta karaluma uporablja vsakodnevno kot hrana. V suhih predelih Andhra Pradesha se uporablja za pripravo enolo\xc4\x8dnic z za\xc4\x8dimbami in zelenjavnih omak. V zahodni Indiji je resasta karaluma znana kot hrana reve\xc5\xbeev. Stebla se skuhajo in posolijo, delujejo pa kot supresiv lakote. Prav tako je rastlina znana v plemenih Kerala v ju\xc5\xbeni Indiji kot zelenjava, ki zmanj\xc5\xa1a tek in lakoto. Na podoben na\xc4\x8din se uporablja tudi na drugih polsuhih podro\xc4\x8djih indije.\n_START_SECTION_\nDelovanje\n_START_PARAGRAPH_\nResasta karaluma naj bi blokirala delovanje nekaterih encimov in posredno nastajanje tol\xc5\xa1\xc4\x8de na ta na\xc4\x8din, da ta hitreje zgoreva. Ker ima danes pol ameri\xc5\xa1kih prebivalcev te\xc5\xbeave s preveliko telesno te\xc5\xbeo, je tudi ta rastlina postala industrijsko in komercialno pomembna. Rastlina poleg hranilnih snovi vsebuje glikozide, flavonske glikozide, gren\xc4\x8dine in saponine. Preganski glikozidi povzro\xc4\x8dijo zmanj\xc5\xa1anje \xc5\xbeelje po hrani, flavonski glikozidi pa menda delujejo kot antioksidanti, ti pa delujejo pomlajevalno na ko\xc5\xbeo, proti revmi in drugim simptomov staranja._NEWLINE_Rastlino v domovini uporabljajo presno ali kuhajo kot pripravek, ki nima toksi\xc4\x8dnih stranskih u\xc4\x8dinkov. V Ameriki sledi rastline predelane v ekstrakt pakirajo v obliki tablet in kapsul. U\xc4\x8dinek snovi v Caralluma fimbriata je potrjen z raziskavami na ljudeh.\n_START_SECTION_\nSestavine\n_START_PARAGRAPH_\nGlavne fitokemi\xc4\x8dne sestavine resaste karalume so pregnanski glikozidi, flavonski glikozidi, megastigmanski glikozidi, gren\xc4\x8dine, saponini in druge komponente. Sestavine so karatubersid A, karatubersid II, bukerosidi I do X, tomentogenin, sitosterol, luteolin-4-neohesperidosid in kamferol-7-0- neohesperidosid.'